stanford-oval/wikipedia huggingface dataset:
Alberto Contador
2011

Contador vapautui kilpailukiellosta Espanjan pyöräilyliiton tekemän valituksen jälkeen helmikuussa. Hän voitti kevään aikana Murcian ja Katalonian ympäriajot. Italian ympäriajoa hän hallitsi varsin ylivoimaisesti. Hän nousi kokonaiskilpailun johtoon voitettuaan Etnalle päättyneen yhdeksännen etapin, ja piti maglia rosa -paidan siitä lähtien hallussaan. Hän voitti myös 16. etappina ajetun ylämäkiaika-ajon. Kokonaiskilpailun hän voitti kuuden minuutin ja kymmenen sekunnin erolla Michele Scarponiin.
2012–2017

CAS määräsi Contadorin helmikuussa kahden vuoden kilpailukieltoon. Contador menetti muun muassa Ranskan ympäriajon voiton vuodelta 2010 ja Italian ympäriajon voiton vuodelta 2011. Kilpailukielto jatkui elokuuhun 2012. Espanjan ympäriajossa hän voitti Fuente Déhen päättyneen 17. etapin siirtyen samalla kokonaiskilpailun johtoon, jonka hän lopulta voitti minuutin ja 16 sekunnin erolla Alejandro Valverdeen. Hän voitti Espanjan ympäriajon myös 2014 kukistettuaan toiseksi tulleen Chris Froomen minuutilla ja 10 sekunnilla. Hän voitti kilpailun 16. ja 20. etapin. Hän voitti Italian ympäriajon 2015 minuutin ja 53 sekunnin erolla Fabio Aruun. Hän siirtyi kilpailun johtoon viidennen etapin jälkeen, putosi toiseksi 13. osuuden jälkeen, mutta nousi lopullisesti kokonaiskilpailun johtoon oltuaan kolmas seuraavalla etapilla, aika-ajossa. Hän ei voittanut kilpailussa yhtään etappia. Hän päätti ammattilaisuransa Espanjan ympäriajoon 2017.
Kilpailu-uran jälkeen

Vuonna 2022 Contadorilta poistettiin hänen ihostaan yli 100 hyvänlaatuista kasvainta leikkauksella.
Contador on työskennellyt kilpailu-uransa jälkeen Eurosportin asiantuntijana ja hän omistaa Aurum-pyörämerkin.
Tallit

2003: Once-Eroski
2004–2006: Liberty Seguros ja sittemmin Astana-Würth
2007: Discovery Channel, talliin hän tuli tunnetun Puerto-skandaalin jälkeen, kun hän oli jäänyt ilman tallia. Tällöin hänet kutsuttiin "UCI ProTourin" ehkä menestyksekkäimmän ja maineikkaimman tallin jäseneksi.
2008–2010: Astana Team
2011–2016: Team Saxo Bank / Saxo-Tinkoff / Tinkoff-Saxo / Tinkoff
2017: Trek-Segafredo
Aiheesta muualla

Kuvia tai muita tiedostoja aiheesta Alberto Contador Wikimedia Commonsissa
albertocontador.es, viralliset sivut (espanjaksi)
The Paceline.com, profiili
chechurubiera.info, saavutukset, kuvia ym.
Cantata Sangui

| Cantata Sangui> Tiedot |
| --- | --- |
Toiminnassa:  1997–2014
Tyylilaji:  black metal, doom metal, goottimetalli
Kotipaikka:   Helsinki, Suomi
Laulukieli:  englanti
Jäsenet:  Suvi Grym, laulu   Tuomas Tunturituuli, bassokitara, laulu   Juha Vilhunen, bassokitara, laulu   Black Bolton, rummut   Hanna Sirola, kosketinsoitin, samplet, laulu  
Levy-yhtiö:  Season of Mist, 2009–  
Aiheesta muualla
Kotisivut
Infobox OKNimi-testi OK: 
Cantata Sangui oli suomalainen metallimusiikkia soittava yhtye, joka on tunnettu etenkin kokoonpanostaan, jossa on kaksi bassoa eikä lainkaan kitaroita. Yhtye perustettiin vuonna 1997, jonka jälkeen sen kokoonpano on vaihdellut useasti. 2014 yhtye kertoi Facebook-sivullaan lopettamisestaan. Tähän mennessä yhtye oli julkaissut yhden täyspitkän albumin On Rituals and Correspondence in Constructed Realities vuonna 2009 ranskalaisen Season of Mist -yhtiön kautta. Kaksi jäsenistä soittaa myös suomalaisessa Enochian Crescent -yhtyeessä ja kolme Fuzzifer-yhtyeessä.
Jäsenet

Suvi Grym – laulu
Tuomas Tunturituuli – basso, laulu
Juha Vilhunen – basso, laulu
Black Bolton – rummut
Hanna Sirola – kosketinsoitin, samplet, laulu
Jäsenet > Entiset jäsenet

Mika A.A. Hyytinen – basso, laulu
Anna Pienimäki – laulu
Kari Husa – laulu
Diskografia > Studioalbumit

On Rituals and Correspondence in Constructed Realities (2009,  Season of Mist)
Diskografia > Demot

Demo 1998 (1998)
A Brief Essay on Being (1999)
Behind the Masks of Life (2001)
Promo 1/2006 (2006)
Haastatteluita

Mystic Metal (2009, englanniksi) (Arkistoitu – Internet Archive)
Lords of Metal (2009, englanniksi)
Metal Portal (2009, englanniksi)[vanhentunut linkki]
Aiheesta muualla

Cantata Sangui Facebookissa
Cantata Sangui Encyclopaedia Metallumissa (englanniksi)
Cantata Sangui Myspacessa (englanniksi)
Cantata Sangui ReverbNationissa
Cantata Sangui Twitterissä
Buxar

| Buxar |
| --- | --- |
 Buxarin rautatieasema
 Buxar
 Koordinaatit: 25°33′38″N, 83°58′50″E 
Valtio:  Intia
Osavaltio:  Bihar
Väkiluku (2011):  102 861
Infobox OKVirheellinen NIMI-arvo: 
Buxar on kaupunki Intiassa, Biharin osavaltiossa. Vuonna 2011 Buxarin väkiluku oli 102 861.
Kaupunki sijaitsee Ganges-joen eteläpuolella.
Buvika/Ilhaugen

| Buvika/Ilhaugen |
| --- | --- |

 Buvika/Ilhaugen
 Koordinaatit: 63°18′40″N, 10°11′03″E 
Valtio:  Norja
Lääni:  Trøndelag
Kunta:  Skaun
Pinta-ala:  
 – Maa:  1,5 km²
Väkiluku (2023):  3 195
 – Väestötiheys:  2 130 as./km²
Infobox OKVirheellinen NIMI-arvo: 
Buvika/Ilhaugen on taajama Skaunin kunnassa Trøndelagin läänissä Norjassa. Taajaman pinta-ala on 1,5 neliökilometriä ja asukasluku 3 195 vuonna 2023.
Chappie

| Chappie |
| --- | --- |

Ohjaaja:  Neill Blomkamp
Käsikirjoittaja:  Neill Blomkamp Terri Tatchell
Perustuu:  Neill Blomkampin lyhytelokuvaan Tetra Vaal
Tuottaja:  Simon Kinberg
Säveltäjä:  Hans Zimmer
Kuvaaja:  Trent Opaloch
Leikkaaja:  Julian Clarke
Pukusuunnittelija:  Dianna Cilliers
Pääosat:  Sharlto Copley Dev Patel Watkin Tudor Jones Yolandi Visser Jose Pablo Cantillo Sigourney Weaver Hugh Jackman
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures Media Rights Capital
Levittäjä:  Columbia Pictures InterCom Netflix
Ensi-ilta:  6. maaliskuuta 2015
Kesto:  120 minuuttia
Alkuperäiskieli:  englanti
Budjetti:  49 miljoonaa $
Tuotto:  102,1 miljoonaa $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Chappie on vuonna 2015 ensi-iltansa saanut Neill Blomkampin ohjaama tieteiselokuva. Elokuva sijoittuu tulevaisuuden Johannesburgiin, Etelä-Afrikkaan ja kertoo käytöstä poistetusta poliisirobotista Chappiesta, jolle tämän luoja kehittää uudenlaisen tekoälyn.
Näyttelijät

| 0 | 1 | 2 |
| --- | --- | --- |
|  Sharlto Copley  | … |  CHAPPiE (ääni ja liikkeenkaappaus)   |
|  Dev Patel  | … |  Deon Wilson   |
|  Ninja  | … |  Ninja   |
|  Yolandi Visser  | … |  Yolandi   |
|  Jose Pablo Cantillo  | … |  Amerika   |
|  Hugh Jackman  | … |  Vincent Moore   |
|  Sigourney Weaver  | … |  Michelle Bradley   |
|  Brandon Auret  | … |  Hippo   |
|  Anderson Cooper  | … |  cameorooli   |
Tuotanto

Chappie on Blomkampin kolmas täyspitkä elokuva. Elokuvan käsikirjoitus perustuu Blomkampin vuoden 2013 lyhytelokuvaan Tetra Vaal, ja hän käsikirjoitti elokuvan yhdessä vaimonsa Terri Tatchellin kanssa, samoin kuin vuoden 2009 esikoiselokuvansa District 9. Pariskunta kirjoitti käsikirjoituksen kahdessa viikossa keskellä Elysium-elokuvan kuvauksia.
Elokuvan budjetti oli noin 49 miljoonaa dollaria. Elokuva kuvattiin muun muassa Johannesburgissa, Etelä-Afrikassa. Elokuvassa nähdään muun muassa tunnettu Ponte City -pilvenpiirtäjä.
Vastaanotto

Elokuva on saanut kriitikoilta pääasiassa huonoja arvosteluja. Rotten Tomatoes -sivuston mukaan 31 prosenttia arvosteluista oli positiivisia ja sivusto on antanut elokuvalle keskimääräisen arvosanan 4.9/10.
Huonosta vastaanotostaan huolimatta elokuva oli taloudellinen menestys. Se oli tammikuuhun 2016 mennessä tuottanut maailmanlaajuisesti noin 102,1 miljoonaa dollaria.
Aiheesta muualla

Chappie Internet Movie Databasessa (englanniksi)
Chappie Elonet.
Chesney Hawkes

| Chesney Hawkes |
| --- | --- |
 Chesney Hawkes konsertoimassa vuonna 2008.
Henkilötiedot
Syntynyt: 22. syyskuuta 1971 (ikä 53)
Ammatti:  muusikko, laulaja-lauluntekijä
Muusikko
Tyylilajit:  poprock
Soittimet:  kitara 
Levy-yhtiöt:  Chrysalis Records 
Aiheesta muualla
www.chesneyhawkes.com
  [ Muokkaa Wikidatassa ] [ ohje ]  
Chesney Lee Hawkes (s. 22. syyskuuta 1971) on englantilainen pop-laulaja ja lauluntekijä. Hänet tunnetaan parhaiten hitistään ”The One And Only”, joka julkaistiin maaliskuussa 1991 ja nousi Ison-Britannian listojen kärkeen. Kappale oli elokuvan Buddy's Song soundtrack. Hän myös näytteli elokuvassa.
Albumit

Buddy's Song (1991)
The One and Only (1991)
Get the Picture (1993)
Another Fine Mess (2007)
Real Life Love (2012)
Chess Informant

Chess Informant (Šahovski Informator) on kustannusyhtiö joka säännöllisesti julkaisee samannimistä shakkiaiheista kirjaa, kuten myös shakkiteoksia Encyclopaedia of Chess Openings, Encyclopaedia of Chess Endings, Opening Monographs, muita julkaisuja ja ohjelmistoja (mukaan lukien sähköisiä versioita useimmista julkaisuista). Aleksandar Matanovic ja Milivoje Molerovic perustivat yhtiön vuonna 1966 tavoitteenaan tarjota muulle maailmalle shakkitietoutta, joka oli saatavilla vain neuvostopelaajille. Yhtiö on myynyt kolme miljoonaa kirjaa 150:ssa maassa verkkosivustonsa mukaan.
Aiheesta muualla

Chess Informant -sivusto (Arkistoitu – Internet Archive)
Celso Ayala

Celso Rafael Ayala (s. 20. elokuuta 1970) on paraguaylainen jalkapalloilija. Hän pelasi Paraguayn maajoukkueessa 85 maaottelua ja teki niissä kuusi maalia vuosina 1993–2003. Hän pelasi MM-kilpailuissa Ranskassa 1998 sekä Etelä-Korean ja Japanin kisoissa 2002. Vuoden 1998 MM-kisoissa hän teki maalin Nigeriaa vastaan. Copa Américassa hän pelasi vuosina 1993, 1995, 1997 ja 1999..
Kotimantereensa seurojen lisäksi Ayala pelasi myös Espanjassa Real Betisin ja Atlético Madridin joukkueissa. Pisimpään hän edusti argentiinalaista River Platea vuosina 1995–1998 ja 2001–2005.
Cello (täsmennyssivu)

Wikisanakirjassa on tähän liittyvä sananselitys: .
Cello tarkoittaa esimerkiksi seuraavia:
Cell-0, Apocalyptican albumi
Cello, eteläkorealainen kauhuelokuva vuodelta 2005
Cello, varhainen verkkoselain Windowsille
Cello, K-Raudan tuotemerkki
Cherokeen kieli

| Cherokee |
| --- | --- |
 Cherokeen nykyinen levinneisyys
Oma nimi:  ᏣᎳᎩ ᎦᏬᏂᎯᏍᏗ, Tsalagi Gawonihisdi
Tiedot
Alue:  Itä-Oklahoma; Great Smoky Mountains ja Qualla Boundary Pohjois-Carolinassa. Myös Arkansas
Virallinen kieli:  Eastern Band of Cherokee Indians, Pohjois-Carolina Cherokee Nation, Oklahoma
Puhujia:  11 000–13 501 (2011) 
Kirjaimisto:  cherokeelainen kirjaimisto, joskus latinalainen kirjaimisto
Kielenhuolto:  United Keetoowah Band Department of Language, History, & Culture; Council of the Cherokee Nation
Kielitieteellinen luokitus
Kielikunta:  irokeesikielet
Kieliryhmä:  eteläiset irokeesikielet
Kielikoodit
ISO 639-2:  chr
ISO 639-3:  chr
 Ohje 
Cherokee-kielen alkuperäinen levinneisyys
Kaksikielinen liikennemerkki Oklahoman Tahlequah'ssa.
Cherokee (cherokeeksi ᏣᎳᎩ, Tsalagi) on cherokee-intiaanien puhuma irokeesikieli. Cherokeen kieltä kirjoitetaan cherokeelaisella kirjaimistolla. Cherokee on ainoa eteläinen irokeesikieli, jota puhutaan edelleen. Cherokee on polysynteettinen kieli, joka painottuu vahvasti tavuille ja on hankala opittava englantia äidinkielenään puhuville.
Cherokeelaisen kirjaimiston loi Sequoyah (n. 1767–1843) vuosien työn tuloksena 1800-luvun alkupuolella. Sequoyah sai idean eurooppalaisten kirjoituksesta, mutta ei osannut lukea sitä eikä siten suoraan kyennyt kopioimaan latinalaista aakkostoa. Hän päätyikin aakkoskirjoituksen sijaan tavukirjoitukseen, jossa merkit vastasivat cherokeen kielen tavuja. Kirjoituksessa käytetään monia suoraan latinalaisesta aakkostosta lainattuja kirjaimia, mutta täysin eri merkityksessä. Kirjoitusjärjestelmä saavutti cherokeiden keskuudessa suuren suosion, ja sitä käytetään edelleen.
Internetissä cherokeen kirjoittamiseen käytettiin pitkään translitterointia tai heikosti sopivia, kielen merkkejä muistuttavia kirjasintyyppejä. Cherokeen kielen käyttö internetissä on kuitenkin elpymässä, sillä unicode-merkistö mahdollistaa kielen kirjoittamisen tietokoneella. Monet Oklahoman cherokeet käyttävät kuitenkin edelleen virallisesti muuta kuin unicode-merkistöä sähköisissä teksteissään. Myöskään Cherokee Phoenix -lehden verkkojulkaisu ei käytä unicode-merkistöä.
Cherokeen kirjakieli ei sisällä r-äänteitä. Cherokeen Oklahoman murretta puhuva lausuukin sanan "cherokee" [dʒalaˈɡî]. Näin äänteet vastaavat kaikkein lähimmin sanan englanninkielistä lausuntaa. Alun perin eräs eteläinen cherokeemurre sisälsi tremulanttiäänteen. Tämä r-äänne hävisi 1800-luvulla Kyynelten tien aikoihin, jolloin cherokeet pakkomuutettiin nykyisessä Oklahomassa sijaitsevalle intiaanialueelle. Muinainen ani-kutani -murre (ᎠᏂᎫᏔᏂ)  ja oklahomalaiset murteet eivät sisällä tremulantteja.
Äännerakenne

Cherokeen Pohjois-Carolinan murteen äännerakenne on seuraavanlainen:
|  | Labiaalit | Alveolaarit | Palataalit | Velaarit | Glottaalit |
| --- | --- | --- | --- | --- | --- |
| Nasaalit | m | n |  |  |  |
| Klusiilit |  | t |  | k | ʔ |
| Affrikaatat |  | ts |  |  |  |
| Frikatiivit |  | s |  |  | h |
| Approksimantit |  | l | j | ɰ |  |
|  | etu | keski | taka |
| --- | --- | --- | --- |
| suppea | i |  | u |
| väli |  | ə̃ |  |
| väljä |  | a |  |
Aiheesta muualla

Wikimedia Commonsissa on kuvia tai muita tiedostoja aiheesta .
Wikipedia, vapaa tietosanakirja
Cherokee (PDF) The Unicode Consortium. (englanniksi)
Irokeesikielet
| --- | --- |
Pohjoiset:   cayuga  erie  mohawk  neutral huron  nottoway  oneida  onondaga  seneca  susquehannock  tuscarora  wenrohronon  wyandot 
Eteläiset:   cherokee 
Luokittelemattomat:   laurentian 
Kantakieli:   kantairokeesi
Chess Records

| Chess Records |
| --- | --- |

Perustettu:  1950
Perustajat:  Leonard Chess Phil Chess
Tilanne:  ei toiminnassa
Tyylilajit:  blues, jazz, doo-wop, gospel, soul, rock and roll
Kotimaa:  Yhdysvallat
Sijainti:  Illinois
Infobox OKNimi-testi OK: 
Chess Records oli Chicagossa vuosina 1950-1975 toiminut levy-yhtiö, jolle levyttivät monet 1950- ja 1960-luvun tunnetuimmista rhythm and blues -artisteista. Yhtiön perustajana oli puolalaista alkuperää ollut Leonard Chess ja sen alkuperäinen nimi oli Aristocrat Records. Willie Dixon toimi tuottajana ja lauluntekijänä yhtiölle, joka ei ollut pelkkä julkaisuyhtiö vaan myös tuotti musiikkinsa omin voimin.
Chess Recordsille levyttäneitä artisteja

Buddy Guy
Etta James
Howlin' Wolf
Muddy Waters
Koko Taylor
Little Walter
Sonny Boy Williamson
Bo Diddley
Chuck Berry
Christer Laurén

Hans Christer Laurén (3. heinäkuuta 1942 Helsinki – 19. syyskuuta 2022 Mustasaari) oli suomalainen ruotsin kielen professori. Hänen tutkimusalaansa olivat muinais- ja nykyruotsi, mutta kielitieteellinen tutkimus sai myöhemmin väistyä kielenhuollon, ammattikielen ja kielikylvyn tieltä.
Laurén valmistui ylioppilaaksi vuonna 1961 Kokkolan ruotsinkielisestä yhteislyseosta. Filosofian tohtoriksi Laurén valmistui vuonna 1972 Åbo Akademista väitöskirjalla Jöns Budde, Predikanten som översättare. Vuosina 1966–1970 hän oli ruotsin ja latinan kielten lehtorina Kokkolan ruots. yhteislyseossa. Hän oli apulaisprofessorina Vaasan kauppakorkeakoulussa 1970–1975 ja professorina 1976–2009 sekä Åbo Akademin dosenttina vuodesta 1973 alkaen. Hän toi suomeen kielikylpyajatuksen tienä monikielisyyteen. Laurén johti suomenruotsalaista kielilautakuntaa vuosina 1985–1994 ja oli jäsenenä Ruotsin kielilautakunnassa 1986–1994.
Christer Johansson

| Mitalit> Maa:  Ruotsi.Miesten maastohiihto.MM-kilpailut  | Mitalit> Maa:  Ruotsi.Miesten maastohiihto.MM-kilpailut  | Mitalit> Maa:  Ruotsi.Miesten maastohiihto.MM-kilpailut  | Maa:  Ruotsi> Miesten maastohiihto. |
| --- | --- | --- | --- |
|  Kultaa | Lahti 1978 | 4×10 km viesti |  |
Christer Johansson (s. 11. marraskuuta 1950 Bjurholm, Västerbotten, Ruotsi) on ruotsalainen uransa lopettanut maastohiihtäjä, joka kilpaili 1970-luvulla.
Johansson voitti kultaa hiihdon maailmanmestaruuskilpailuissa 1978 Lahdessa miesten 4 × 10 kilometrin viestissä Ruotsin joukkueessa.
Buxales

| Buxales |
| --- | --- |
 Idänvarjoyrtti eli varjoyrtti (Pachysandra terminalis)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Buxales  Takht. ex Reveal
Synonyymit
 Didymelales Takht. 
Katso myös
   Buxales Wikispeciesissä   Buxales Commonsissa 
Infobox OKNimi-testi OK: 
Buxales on kasvilahko, joka sisältää noin 70 lajia ainavihantia puita, pensaita ja varpuja.
Luokittelu

Buxales sisältää kaksi heimoa ja yhteensä kuusi sukua:
Buxaceae – puksipuukasvit eli puksikasvit
Buxus – puksipuut eli puksit
Haptanthus
Pachysandra – varjoyrtit
Sarcococca
Styloceras
Didymelaceae
Didymeles
Cronquistin luokittelussa ei ollut Buxales-lahkoa, vaan puksipuukasvit oli sijoitettu lahkoon Euphorbiales ja Didymelaceae oli sijoitettu yksinomaan lahkoonsa Didymelales.
Carl Metzger

Carl Metzger (6. kesäkuuta 1865 Norden, Saksa – 13. marraskuuta 1950) oli saksalainen metsäalan professori ja asiantuntija joka toimi 1920-luvulla diplomaattina Suomessa.
Elämäkerta

Metzger suoritti metsätieteen tutkinnon Geissenin yliopistossa 1890 ja oli sitten assistenttina Hann-Mundenin metsäkorkeakoulussa. Hän toimi vuodesta 1901 Saksan Kööpenhaminan, Kristianian ja Tukholman lähetystöjen metsäasiantuntijana ja vuonna 1904 hänestä tuli Saksan Pietarin lähetystön ja Saksan Suomen konsulaatin Pohjois-Venäjän ja Suomen metsäasiain attasea. Metzgerin asemapaikkana oli Helsinki. Metzger palasi 1907 Saksaan kun hänestä tuli Hann-Mundenin metsäkorkeakoulun professori. Metzger toimi sittemmin vuodesta 1910 Wiesbadenin Sonnenbergin metsänhoitajana.
Metzger osallistui ensimmäiseen maailmansotaan kapteenina. Hän haavoittui ja tämän jälkeen hänet ylennettiin majuriksi ja hänen vastuulleen tuli Saksan itärintamalla valtaamien alueiden metsänhoito. Metzger siirrettiin kuitenkin pian Saksan laivaston esikunnan tiedusteluun Ruotsiin ja hän piti täältä käsin yhteyksiä muun muassa Suomen jääkäriliikkeeseen. Suomen sisällissodan aikana Metzger oli Etelä-Suomeen keväällä 1918 maihinnousseiden saksalaisten joukkojen mukana tiedustelu-upseerina.
Metzger nimitettiin 1918 Saksan sotaministeriön edustajaksi Suomeen ja Saksan Suomen-lähetystön attaseaksi. Vuonna 1920 hänestä tuli Saksan Pohjoismaiden, Baltian, Suomen ja Venäjän metsä- ja maatalousasioiden asiantuntija. Hän palveli edelleen attaseana Saksan Helsingin lähetystössä aina eläkkeelle jäämiseensä saakka 1930. Etsivän keskuspoliisin vuonna 1927 laatiman raportin mukaan Metzger piti Suomea kehittymättömänä ja alkukantaisena maana ja ennusti Suomen metsien tuhoutuvan 10 vuodessa ellei maahan saataisi saksalaisia metsäasiantuntijoita metsäteollisuuden palvelukseen sekä saksalaista pääomaa.
Vielä eläkkeellä ollessaan Metzger oli 1940 tilapäisesti Saksan hallituksen palveluksessa valtakunnanmetsänhoitajana ja vuonna 1942 hän oleskeli Saksassa sotaan liittyvissä tehtävissä. Adolf Hitlerin noustua valtaan Metzger liittyi kansallissosialistiseen työväenpuolueeseen vuonna 1933. Hän oli 20 vuoden ajan Helsingin Saksalaisen koulun kannatusyhdistyksen puheenjohtajana.
Metzger lähti Suomesta 24. marraskuuta 1944 vaimonsa kanssa laivalla Tukholmaan. He joutuivat jättämään omaisuutensa Suomeen ja Metzger menetti Saksan kukistuessa myös eläkkeensä ja eli köyhyydessä Ruotsissa. Vuonna 1948 parantumattomasti sairas Metzger ja hänen vaimonsa halusivat palata Suomeen mutta Valpo ei puoltanut Metzgerin hakemusta koska hän oli ollut NSDAP:n jäsen. Sen sijaan hänen suomalaissyntyinen vaimonsa sai luvan vierailukäyntiin Suomessa. Metzger kuoli 1950 85-vuotiaana. Metzger ja hänen vaimonsa on haudattu Helsingin Hietaniemen vanhalle hautausmaalle.
Carl Metzger oli naimisissa suomalaisen Anna Danielsonin (1874–1966) kanssa. Heidän poikansa Hans Metzger (s. 1912) toimi sotavuosina 1939–1944 Saksan Suomen lähetystön sanomalehtiattaseana.
Buusteri (yritys)

| Buusteri Oy |
| --- | --- |

Yritysmuoto:  yksityinen osakeyhtiö
Perustettu:  1998
Kotipaikka:   Espoo, Suomi
Toiminta-alue:  Suomi
Toimiala:  myynti ja markkinointi
Liikevaihto:  6,9 milj. euroa (12 kk) (2014)
Kotisivu:  www.buusteri.fi
Infobox OKVirheellinen NIMI-arvo: 
Buusteri Oy (entinen Mediapex Oy) oli suomalainen telemarkkinointiyritys. Vuonna 1998 perustettu yritys oli alueellisesti jaettu läntiseen ja itäiseen myyntialueeseen, joiden alaisuudessa oli useita toimipisteitä eri puolilla Suomea. Yhtiön liikevaihto vuonna 2014 (12 kk) oli 6,9 miljoonaa euroa. Yrityksen päätoimiala oli painetun median myynti ja markkinointi, mutta lisäksi se tarjosi palveluitaan muun muassa maksu-tv-, sähkö- ja vakuutusyhtiöille.
Yhtiön pääkonttori sijaitsi Espoon Leppävaarassa. Toimipisteitä löytyi lisäksi seuraavilta paikkakunnilta: Oulu,  Kuopio, Joensuu, Vaasa, Varkaus, Jyväskylä, Tampere, Pori, Lahti, Vantaa, Lappeenranta, Salo, Turku ja Helsinki.
MediaPex Oy aloitti toimintansa syyskuussa 1998 Espoon Keilarannasta. Yrityksen toimitilojen määrä kasvoi ensimmäisen kerran vuonna 2000, kun yritys avasi toisen toimistonsa Jyväskylän keskustaan. Alkuvuodesta 2016 yhtiöllä oli 15 toimistoa eri puolella Suomea.
Vuonna 2010 toteutuneen yrityskaupan jälkeen yritys kuului TeleForce-konserniin, jonka pääomistaja on Sentica Partnersin hallinnoimat rahastot.
Vuoteen 2013 asti yritys toimi nimellä MediaPex Oy, kunnes nimi vaihdettiin Buusteri Oy:ksi. Lokakuussa 2016 Hyvät Lehdet Oy osti Buusterin liiketoiminnan.
Aiheesta muualla

Yrityksen kotisivut
Chindōgu

Chindōgu (jap. 珍道具) on japanilainen taidemuoto, jossa keksitään uusia jokapäiväiseen käyttöön soveltuvia esineitä, joilla ratkaistaan joku arkipäiväinen ongelma. Chindōgu ei kuitenkaan ole täydellinen ratkaisu ongelmaan, sillä vaikka se ratkaiseekin yhden ongelman, se myös aiheuttaa niin suuria uusia ongelmia tai huomattavaa julkista häpeää, että sillä ei oikeasti ole mitään käyttöä. Siksi chindōgua joskus kutsutaan "hyödyttömäksi" niksiksi, vaikka oikeampi termi olisi "käyttökelvoton", sillä chindōgusta on hyötyä.
Kirjaimellisesti käännettynä chindōgu tarkoittaa epätavallista (珍, 'chin') työkalua (道具, 'dōgu').
Termin keksi Kenji Kawakami, japanilainen keksijä ja kirjailija, joka 1990-luvun puolivälissä kirjoitti englanniksi käännetyn kirjan 101 Unuseless Japanese Inventions: The Art of Chindōgu. Koska kirjasta tuli suosittu, hän kirjoitti kirjalle jatko-osan 99 More Unuseless Japanese Inventions. Esimerkkejä kirjoissa olleista chindōguista:
yhdistetty pölyhuiska ja cocktail-sekoitin, jolla talon emäntä voi palkita itsensä kotitöiden jälkeen
kokopäiväinen nenäliinateline, joka on hattuun kiinnitetty vessapaperirulla heinänuhasta kärsiville
pölyhuiskatossut kissoille, jotta kissa voi auttaa siivoamisessa
koko vartalon peittävä muovinen kylpypuku vettä pelkääville ihmisille, jotta he voivat uida ilman suoraa kosketusta veden kanssa
Chindōgun valmistamisen säännöt

Chindōgun tekemisessä on kymmenen erilaista sääntöä. Kolme tärkeintä niistä ovat:
Chindōgu on oltava mahdollista valmistaa, eli sen täytyy olla olemassa oleva esine.
Chindōgun täytyy olla kaikkien vapaasti valmistettavissa, joten sitä ei saa patentoida.
Chindōgu ei saa olla pelkkä laite huumoria tai satiiria varten, vaan siitä on oltava jonkinlaista hyötyä.
Aiheesta muualla

The International Chindōgu Society (englanniksi)
Suomen Keksijäin Keskusliiton chindogu-kilpailu
Kenji Kawakamin haastattelu (englanniksi)
Chindōgu interaktiivinen Flash-elokuva (englanniksi)
WonderHowTo.com Videoleike: How To Make Your Own Chindogu Sleep Glasses. (englanniksi)
WonderHowTo.com videoleike: How To Make a Mobile Desk Unit. (englanniksi)
Fearing Crime, Japanese Wear the Hiding Place (englanniksi)
Chinese Cowboys

| Chinese Cowboys Pink Fairies |
| --- | --- | --- |

Livealbumin tiedot
 Äänitetty : 1987
 Julkaistu: 2005
 Tyylilaji: psykedeelinen rock underground
 Levy-yhtiö: Captain Trip
Pink Fairiesin muut julkaisut
| Up the Pinks – An Introduction to Pink Fairies 2002 | Chinese Cowboys 2005 | Finland Freakout 1971 2008 |
Chinese Cowboys on Pink Fairiesin livealbumi, joka on taltioitu vuonna 1987 yhtyeen hetkellisen comebackin aikoihin Leedsissä ja Long Marston Speedwaylla. Albumin julkaisi vuonna 2005 japanilainen levy-yhtiö Captain Trip.